18/02/2011 | Administración LocalMunicipal
Betanzos
Bases convocatoria contratacion axente TIC

O obxecto desta convocatoria é a contratación laboral temporal, a xornada completa, dun/ha praza de AXENTE TIC para o Centro para a Modernización e Inclusión Tecnolóxica, CeMIT. As funcións e tarefas a desempeñar pola persoa seleccionada serán: • Promoción do uso da TC na poboación, en especial naqueles colectivos onde a fenda dixital se fai máis evidente, programando actividades e estratexias de dinamización adaptadas aos colectivos. • Dinamizar as PEMEs e micro PEMEs amosándolles as vantaxes da Sociedade da información ( SI ) • Planificación, impartición, difusión e publicidade das actividades de formación e dinamización na zona de actuación: obradoiros, charlas, xornadas iniciativas. • Xestión da aula: atención a usuarios/as, mantemento do equipamento, xestión da documentación. • Coidar do cumprimento por parte dos usuarios/as das normas de funcionamento, acceso, horario e optimización do uso e ocupación dos recursos do centro. • Achega de datos de seguimento e avaliación das actividades. • Atención de forma personalizada aos usuarios/as, realizando o apoio e seguimento da súa aprendizaxe, para que vexan o acceso ás TICs como algo doado, ameno e que á vez lles resulte proveitoso na súa vida diaria. • Seguimento e cumprimento dos obxectivos e procedementos da nova Rede CeMIT. • Ser enlace entre o Centro e a cidadanía (persoas e asociacións cidadás) do municipio, e responsable de conseguir a inclusión e participación na Sociedade da Información da cidadanía. • Colaboración na aportación de novas ideas que contribúan á mellora do funcionamento, desenvolvemento e impacto no Concello da nova Rede CeMIT. • Tratar de acadar que o CeMIT sexa un punto de referencia na vida sociocultural do Concello. • Estender o coñecemento e uso pola cidadanía dos servizos públicos dixitais das Administracións Públicas Galegas O contrato será de obra ou servizo, e a xornada completa. O horario establecerase segundo as necesidades do servizo. A retribución económica do/a Axente TIC será de 1615,49 euros brutos mensuales, incluida a parte proporcional das pagas extras. Para tomar parte neste proceso selectivo os/as aspirantes deberan reunir os seguintes requisitos referidos todos e cada un á data en que remate o prazo de presentación de solicitudes: a) Ser español ou nacional dun estado membro da Unión Europea nos termos previstos no artigo 27 da lei 7/2007. Así mesmo poderán participar, en igualdade de condicións que os españois, os estranxeiros con residencia legal en España. b) Ter cumpridos os dezaseis anos de idade e non exceder a idade de xubilación forzosa. c) Posuír a capacidade funcional para o desenvolvemento das tarefas habituais da praza á que se aspira d) Non ter sido separado/a, mediante expediente disciplinario, do servizo de ningunha administración pública, nin atoparse inhabilitado/a por sentencia firme para o exercicio de funcións públicas. Idéntico requisito seralles esixido aos/ás nacionais dos demais estados membros da Unión Europea no seu caso. e) Non estar incurso en causas de incompatibilidade de conformidade co establecido na lei 53/1984, do 26 de decembro, de incompatibilidades do persoal ó servizo das administracións públicas. f) Serán requisitos específicos desta convocatoria: 1. Estar en posesión da seguinte titulación - Diplomados/as en: -Informática ou Educación Social.2. Ter coñecemento da lingua galega que se acreditará co Certificado Celga 4, ou equivalente debidamente homologado polo órgano competente en materia de política lingüística da Xunta de Galicia, así como con títulos expedidos pola Escola Oficial de Idiomas. O tribunal cualificador do proceso selectivo designarase de conformidade co sinalado no artigo 60 da ley 7/2007 de 12 de abril, e a súa composición farase pública coa resolución pola que se aprobará a lista provisional de admitidos/as e excluidos/as. As solicitudes para participar no proceso selectivo dirixiranse a Sra. Alcaldesa do Concello de Betanzos e presentaranse no Rexistro Xeral do concello no prazo de 10 días naturais contados a partir do día seguinte o da publicación destas bases no Boletín Oficial da Provincia. Tamén poderán remitirse na forma prevista no artigo 38 da lei 30/92, de 26 de novembro, de Réxime Xurídico das Administracións Públicas e Procedemento Administrativo Común. De conformidade con artigo 59.5 b) da lei 30/92 de 26 de novembro, de Réxime xurídico das Administracións Públicas e de Procedemento Administrativo Común, fixase como medio de comunicación das publicacións que se deriven dos actos integrantes deste procedemento selectivo a exposición no taboleiro de edictos do Concello. A selección realizarase de conformidade co previsto nas presentes bases polo sistema de concurso (realizarase así mesmo unha entrevista) a todos aqueles candidatos que despois de realizada a valoración da fase de concurso teñan posibilidades de acadar a praza.1º.- Fase de concurso: A) EXPERIENCIA PROFESIONAL (máximo 6 puntos) • Experiencia laboral en centros similares ou noutros proxectos de implantación das TIC con impacto na cidadanía: 0,20 puntos/mes. • Desenvolvemento de proxectos de inclusión na Sociedade da Información: ata 2 puntos. • Organización, xestión e impartición de actividades formativas, obradoiros e charlas, á cidadanía e colectivos, de temática xeral e no uso das TICs en particular: 0,20 puntos/mes B) CURSOS (máximo 4 puntos) Cursos acreditados en informática e dinamización social. • Entre 20 e 39 horas: 0,50 puntos. • De 40 a 59 horas: 0,75 puntos. • De 60 a 79 horas: 1 punto. • De 80 a 99 horas: 1,50 puntos. • De 100 ou mais horas: 2 puntos. • (Non se valorarán os cursos de menos de 20 horas). 2º Entrevista. Puntuación máxima: 4 puntos. Consistirá nunha entrevista curricular. Dita entrevista realizarase para valorar a adecuación do aspirante ós requirimentos específicos da praza convocada, así como a súa capacidade e aptitude. Os membros do tribunal poderán facer preguntas relacionadas coas funcións e tarefas propias do posto, currículo profesional dos aspirantes, experiencias formativas, etc. As datas horas de realización da entrevista será comunicada o/a/s aspirante/s por anuncio no taboleiro de edictos do Concello. Finalizado o prazo de presentación de solicitudes, o Sra. Alcaldesa, mediante resolución aprobará a lista provisional de admitidos e excluídos. Dita resolución será definitiva de non haber excluídos, e será exposta no taboleiro de edictos do Concello, relacionándose os aspirantes excluídos coa indicación da causa de exclusión. Nesta resolución incluirase a composición do tribunal. Os aspirantes excluídos disporán dun prazo de cinco días hábiles para reclamacións e corrección das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que publicarase na mesma forma. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que dictou o acto, ou directamente recurso contencioso–administrativo no prazo de dous meses, ante a Xurisdicción Contencioso-Administrativa, contados a partir do día seguinte ao da publicación. Realizada a cualificación dos méritos, o Tribunal publicará no taboleiro a relación de aspirantes coas puntuacións obtidas, fixando o lugar, a data e a hora do comezo da entrevista. A cualificación do exercicio, así como do resultado dos méritos alegados farase pública no Taboleiro de Edictos e será facilitada por teléfono, e-mail ou persoalmente, polo Secretario/a do Tribunal. A puntuación definitiva estará determinada pola suma das puntuacións obtidas na fase de concurso e na entrevista. Rematada a cualificación dos aspirantes, o Tribunal publicará a relación por orde de puntuación, propoñendo a contratación do que obteña a maior puntuación. Co resto de candidatos establecerase un orde para cubrir as posibles vacantes que puideran producirse. A proposta do tribunal cualificador elevarase á Alcaldía - Presidencia, para a resolución do expediente de contratación, mediante decreto, que será publicado taboleiro de edictos do Concello. No non previsto nestas bases acudirase ao disposto na lexislación laboral vixente que resulte de aplicación e, especialmente, no disposto no Estatuto Básico do Empregado Público no que sexa de aplicación ao persoal laboral, no Estatuto dos Traballadores RDL 1/95 de 24 de marzo, no disposto no Real Decreto 2720/1998, do 18 de decembro, e demais lexislación en materia laboral. A presente convocatoria, as súas bases e tódolos actos administrativos que dá mesma se deriven e das actuacións do tribunal, poderán ser impugnados polos interesados no caso e na forma dispostos na Lei 30/1992, do 26 de novembro, de réxime xurídico das administracións públicas e de procedemento administrativo común. Betanzos, 20 de Xaneiro de 2011 A ALCALDESA, Asdo./ M. Dolores Faraldo Botana.